Ez lehet a Samsung következő nagy dobása
Bár már nem egy helyről lehetett hallani a készülő Galaxy S5-ről mint a Samsung legújabb zászlóshajójáról, néhány forrás azonban mást valószínűsít.
Piacra került végre a Galaxy Note 3, és hogy a Samsung mennyire az érdeklődés fókuszában van (bár miért is ne lenne), azt jól mutatja, hogy már a következő nagy dobását emlegetik.

A koreai ETNews számolt be arról, hogy készül az új, fémházba bújtatott Galaxy F sorozat. Az oldal ipari forrásokra hivatkozva állítja, hogy a fémházas Galaxy F-nek 16 MP-es OIS (optikai képstabilizátorral ellátott) kamerája lenne, és a belsejében nyolcmagos processzor dolgozna.

Kissé hihetetlennek tűnik viszont az ETNews azon értesülése, hogy Android 4.2 (Jelly Bean) operációs rendszert fog futtatni, jóval valószínűbbnek látszik az Android 4.3, sőt az Android 4.4. Állítólag a mostanában oly sokat emlegetett flexibilis kijelzőt is megkapná az új modell, amelyet a jövő év első felében jelentenének be.

HVG Mobile Day – fejlesztői és mobilmarketing konferencia arról, hogy mi működik és miért
hajlékony képernyő Samsung Galaxy F sorozat Galaxy Samsung